(1)

Priloga I (del FCL) se spremeni: (a) v točko FCL.010 se vstavijo naslednje opredelitve pojmov: (i) „‚operator na dokazih temelječega usposabljanja‘ pomeni organizacijo, ki ima spričevalo letalskega prevoznika iz Priloge III (del ORO) k Uredbi (EU) št. 965/2012 in ki izvaja program na dokazih temelječega usposabljanja, ki ga je odobril pristojni organ, v skladu z določbami navedene uredbe.“; (ii) „‚praktično ocenjevanje na dokazih temelječega usposabljanja‘ pomeni metodo za ocenjevanje uspešnosti, katere namen je preveriti celovito uspešnost kompetenc. Izvaja se v simuliranem ali operativnem okolju.“; (iii) „‚program na dokazih temelječega usposabljanja‘ pomeni program ocenjevanja in usposabljanja pilotov v skladu s točko ORO.FC.231 Priloge III (del ORO) k Uredbi (EU) št. 965/2012.“; (iv) „‚mešan program na dokazih temelječega usposabljanja‘ pomeni program periodičnega usposabljanja in preverjanja, ki ga zagotovi operator, v skladu s točko ORO.FC.230 Priloge III (del ORO) k Uredbi (EU) št. 965/2012, katerega del je namenjen izvajanju na dokazih temelječega usposabljanja, ki pa ne nadomešča preverjanj strokovnosti iz Dodatka 9 k tej prilogi.“; (b) v točki FCL.015 se doda naslednja točka (g): „(g) Usposabljanje, opravljeno v zrakoplovu ali napravah FSTD v skladu s Prilogo III (del ORO) k Uredbi (EU) št. 965/2012, se upošteva pri zahtevah glede izkušenj in podaljšanja veljavnosti potrdila, določenih v tej prilogi (del FCL).“; (c) v točki FCL.035(a) se doda naslednja točka 4: „4. Vse ure letenja z letali ali letali TMG, v zvezi s katerimi je država članica sprejela odločitev v skladu s točko (a) ali (c) člena 2(8) Uredbe (EU) 2018/1139 ali ki spadajo na področje uporabe Priloge I k navedeni uredbi, se v celoti upoštevajo pri izpolnjevanju zahtev glede časa letenja iz točke FCL.140.A(a)(1) in točke FCL.740.A(b)(1)(ii) te priloge, če so izpolnjeni naslednji pogoji: (i) zadevno letalo ali letalo TMG je iste kategorije in razreda kot zrakoplov iz dela FCL, v zvezi s katerim se upoštevajo ure letenja; (ii) v primeru letov za usposabljanje z inštruktorjem je bilo za uporabljeno letalo ali letalo TMG pridobljeno dovoljenje iz točke ORA.ATO.135 Priloge VII (del ORA) ali točke DTO.GEN.240 Priloge VIII (del DTO).“; (d) v točki FCL.235 se točka (a) nadomesti z naslednjim: „(a) Kandidati za licenco PPL z uspešno opravljenim preizkusom praktične usposobljenosti dokažejo, da so sposobni, da kot PIC na zrakoplovu ustrezne kategorije izvajajo ustrezne postopke in manevre na ravni usposobljenosti, ki ustreza odobrenim privilegijem.“; (e) točka FCL.625 se spremeni: (i) v točki (b) se doda naslednja točka 4: „4. Kandidatom za podaljšanje veljavnosti ratinga IR se v celoti upošteva preverjanje strokovnosti, določeno v tem poddelu, ko pri operatorju na dokazih temelječega usposabljanja opravijo praktično ocenjevanje na dokazih temelječega usposabljanja v skladu z Dodatkom 10 v zvezi z ratingom IR.“; (ii) točka (c) se nadomesti z naslednjim: „(c) Obnova Če je ratingu IR potekla veljavnost, kandidati za obnovo privilegijev izpolnijo vse naslednje pogoje: (1) za ugotovitev, ali mora kandidat opraviti osvežitveno usposabljanje, da bi dosegel raven strokovnosti, ki se zahteva za uspešno opravljen instrumentalni del preizkusa praktične usposobljenosti v skladu z Dodatkom 9, je kandidat ocenjen pri eni od naslednjih organizacij: (i) pri organizaciji ATO; (ii) pri operatorju na dokazih temelječega usposabljanja, posebej pooblaščenem za tako osvežitveno usposabljanje; (2) če se organizaciji, ki izvede ocenjevanje v skladu s točko 1 to zdi potrebno, kandidat pri njej opravi osvežitveno usposabljanje; (3) ko kandidat izpolni pogoje iz točke 1 in po potrebi iz točke 2, uspešno opravi preverjanje strokovnosti v skladu z Dodatkom 9 ali praktično ocenjevanje na dokazih temelječega usposabljanja v skladu z Dodatkom 10 v ustrezni kategoriji zrakoplova. Praktično ocenjevanje se lahko združi z osvežitvenim usposabljanjem iz točke 2; (4) imajo ustrezen rating za razred ali tip, razen če je v tej prilogi določeno drugače.“; (iii) točki (e) in (f) se nadomestita z naslednjim: „(e) Imetniki veljavnega ratinga IR v okviru pilotske licence, ki jo je izdala tretja država v skladu s Prilogo 1 k Čikaški konvenciji, se ob obnovi privilegijev IR iz licenc, izdanih v skladu s to prilogo, izvzamejo iz izpolnjevanja zahtev iz točk (c)(1), (c)(2) in (d). (f) Preverjanje strokovnosti iz točke (c)(3) se lahko združi s preverjanjem strokovnosti, ki se opravi za obnovo ustreznega ratinga za razred ali tip.“; (f) točka FCL.625.A(a) se spremeni: (i) točka 2 se nadomesti z naslednjim: „2. uspešno opravijo preverjanje strokovnosti v skladu z Dodatkom 9 ali praktično ocenjevanje na dokazih temelječega usposabljanja v skladu z Dodatkom 10, če je podaljšanje veljavnosti ratinga IR združeno s podaljšanjem veljavnosti ratinga za razred ali tip;“; (ii) točka 4 se nadomesti z naslednjim: „4. Za podaljšanje veljavnosti v skladu s točko 3 se lahko uporabi naprava FNPT II ali simulator letenja, ki predstavlja ustrezni razred ali tip letala, če se vsaj vsako drugo preverjanje strokovnosti za podaljšanje veljavnosti ratinga IR(A) opravi na letalu.“; (g) točka FCL.740 se nadomesti z naslednjim: „FCL.740 Veljavnost in obnova ratingov za razred in tip (a) Veljavnost (1) Ratingi za razred in tip veljajo eno leto, razen ratingov za razred enomotornih zrakoplovov z enim pilotom, ki veljajo dve leti, če v podatkih o operativni ustreznosti ni določeno drugače. Če se kandidati odločijo, da bodo zahteve za podaljšanje veljavnosti izpolnili prej, kot je določeno v točkah FCL.740.A, FCL.740.H, FCL.740.PL in FCL.740.As, začne novo obdobje veljavnosti teči od datuma preverjanja strokovnosti. (2) Kandidatom za podaljšanje veljavnosti ratinga za razred ali tip se v celoti upošteva preverjanje strokovnosti, določeno v tem poddelu, ko pri operatorju, ki izvaja na dokazih temelječe usposabljanje za ustrezen rating za razred ali tip, opravijo praktično ocenjevanje na dokazih temelječega usposabljanja v skladu z Dodatkom 10. (b) Obnova Za obnovo ratinga za razred ali tip kandidati izpolnijo vse naslednje pogoje: (1) za ugotovitev, ali mora kandidat opraviti osvežitveno usposabljanje, da bi dosegel raven strokovnosti, potrebno za varno upravljanje zrakoplova, je kandidat ocenjen pri eni od naslednjih organizacij: (i) pri organizaciji ATO; (ii) pri organizaciji DTO ali ATO, če je potekla veljavnost ratingu za razred letal z enim batnim motorjem, ki niso visokozmogljivostna, ratingu za razred letal TMG ali ratingu za tip enomotornih helikopterjev iz točke DTO.GEN.110(a)(2)(c) Priloge VIII; (iii) pri organizaciji DTO, ATO ali inštruktorju, če je ratingu potekla veljavnost pred največ tremi leti in je to bil rating za razred letal z enim batnim motorjem, ki niso visokozmogljivostna, ali rating za razred letal TMG; (iv) pri operatorju na dokazih temelječega usposabljanja, posebej pooblaščenem za tako osvežitveno usposabljanje; (2) če se organizaciji ali inštruktorju, ki izvede ocenjevanje v skladu s točko 1 to zdi potrebno, kandidat pri tej organizaciji ali inštruktorju opravi osvežitveno usposabljanje; (3) ko kandidat izpolni pogoje iz točke 1 in po potrebi iz točke 2, uspešno opravi preverjanje strokovnosti v skladu z Dodatkom 9 ali praktično ocenjevanje na dokazih temelječega usposabljanja v skladu z Dodatkom 10. Praktično ocenjevanje se lahko združi z osvežitvenim usposabljanjem iz točke 2. Z odstopanjem od točk (b)(1), (b)(2) in (b)(3) lahko piloti z ratingom za preizkusne lete, izdanim v skladu s točko FCL.820, ki so v letu pred oddajo vloge sodelovali pri razvoju, certificiranju ali proizvodnih preizkusnih letih za tip zrakoplova in opravili 50 ur skupnega letenja ali deset ur letenja kot PIC na preizkusnih letih na zadevnem tipu, zaprosijo za podaljšanje veljavnosti ali obnovo ustreznega ratinga za tip. Kandidati so izvzeti iz zahteve iz točk (b)(1) in (b)(2), če imajo veljaven rating za zrakoplov istega razreda ali tipa v okviru pilotske licence, ki jo je izdala tretja država v skladu s Prilogo 1 k Čikaški konvenciji, in če imajo pravico izvajati privilegije navedenega ratinga. (c) Piloti, ki izstopijo iz programa na dokazih temelječega usposabljanja, ki ga zagotovi operator, ker jim ni uspelo dokazati sprejemljive ravni usposobljenosti v skladu s tem programom, ne izvajajo privilegijev navedenega ratinga za tip, dokler ne izpolnjujejo enega od naslednjih pogojev: (1) opravili so praktično ocenjevanje na dokazih temelječega usposabljanja v skladu z Dodatkom 10; (2) uspešno so opravili preverjanje strokovnosti v skladu s točko FCL.625(c)(3) ali točko FCL.740(b)(3), kakor je ustrezno. V tem primeru se točka FCL.625(b)(4) in točka FCL.740(a)(2) ne uporabljata.“; (h) točka FCL.720.A se spremeni: (i) točka (a) se spremeni: (1) prvi odstavek se nadomesti z naslednjim: „Kandidati za prvo izdajo privilegijev za upravljanje letala z enim pilotom med operacijami z več piloti, bodisi ko vložijo vlogo za izdajo ratinga za razred ali tip bodisi ko želijo razširiti privilegije ratinga za razred ali tip, ki jih že imajo za operacije z več piloti, izpolnjujejo zahteve iz točke (b)(4), pred začetkom zadevnega tečaja usposabljanja pa tudi zahteve iz točke (b)(5).“; (2) točka 3 se nadomesti z naslednjim: „(3) visokozmogljivostna kompleksna letala z enim pilotom Kandidati za izdajo ratinga za tip za kompleksno letalo z enim pilotom, razvrščeno kot visokozmogljivostno letalo, poleg zahtev iz točke 2 izpolnjujejo vse naslednje pogoje: (i) imajo ali so imeli rating IR(A) za enomotorna ali večmotorna letala, kot je ustrezno in določeno v poddelu G; (ii) za izdajo prvega ratinga za tip izpolnjujejo zahteve iz točke (b)(5), preden začnejo tečaj usposabljanja za rating za tip.“; (ii) točka (b) se spremeni: (1) uvodni stavek se nadomesti z naslednjim: „Kandidati za izdajo prvega ratinga za tip za letalo z več piloti so piloti pripravniki na tečaju usposabljanja za licenco MPL ali pa pred začetkom tečaja usposabljanja za rating za tip izpolnjujejo naslednje zahteve:“; (2) točka 5 se nadomesti z naslednjim: „(5) so opravili tečaj usposabljanja iz točke FCL.745.A, razen če izpolnjujejo katerega od naslednjih pogojev: (i) v zadnjih treh letih so opravili usposabljanje in preverjanje v skladu s točkama ORO.FC.220 in ORO.FC.230 Priloge III (del ORO) k Uredbi (EU) št. 965/2012; (ii) opravili so usposabljanje iz točke FCL.915(e)(1)(ii).“; (i) v točki FCL.740.A(a) se točka 1 nadomesti z naslednjim: „1. uspešno opravi preverjanje strokovnosti v skladu z Dodatkom 9 ali praktično ocenjevanje na dokazih temelječega usposabljanja v skladu z Dodatkom 10 na letalu ustreznega razreda ali tipa ali na napravi FSTD, ki predstavlja navedeni razred ali tip, v zadnjih treh mesecih pred datumom poteka veljavnosti ratinga in“; (j) točka FCL.905.TRI se nadomesti z naslednjim: „FCL.905.TRI TRI – Privilegiji in pogoji (a) Privilegiji inštruktorja TRI so, da izvaja usposabljanje za: (1) podaljšanje veljavnosti in obnovo IR, če ima TRI veljaven IR; (2) izdajo potrdila inštruktorja TRI ali SFI, če imetnik izpolnjuje oba naslednja pogoja: (i) ima najmanj 50 ur izkušenj z izvajanjem usposabljanja kot inštruktor TRI ali SFI v skladu s to uredbo ali Uredbo (EU) št. 965/2012; (ii) opravil je program usposabljanja za letenje za ustrezni del tečaja usposabljanja za inštruktorja TRI v skladu s točko FCL.930.TRI(a)(3), kar zadovoljivo dokaže vodji usposabljanja pri organizaciji ATO; (3) pri inštruktorju TRI za letala z enim pilotom: (i) izdajo, podaljšanje veljavnosti in obnovo ratingov za tip za visokozmogljivostna kompleksna letala z enim pilotom, če kandidat želi pridobiti privilegije za izvajanje operacij z enim pilotom. Privilegiji inštruktorja TRI(SPA) se lahko razširijo na usposabljanje za letenje za ratinge za tip visokozmogljivostnih kompleksnih letal z enim pilotom med operacijami z več piloti, če inštruktor TRI izpolnjuje katerega koli od naslednjih pogojev: (A) ima ali je imel potrdilo TRI za letala z več piloti; (B) opravil je najmanj 500 ur na letalih med operacijami z več piloti in tečaj usposabljanja za inštruktorja MCCI v skladu s točko FCL.930.MCCI; (ii) tečaj za licenco MPL za osnovno fazo, če ima privilegije razširjene na operacije z več piloti in ima ali je imel potrdilo FI(A) ali IRI(A); (4) pri inštruktorju TRI za letala z več piloti: (i) izdajo, podaljšanje veljavnosti in obnovo ratingov za tip za: (A) letala z več piloti; (B) visokozmogljivostna kompleksna letala z enim pilotom, če kandidat želi pridobiti privilegije za izvajanje operacij z več piloti; (ii) usposabljanje MCC; (iii) tečaj MPL za osnovno, vmesno in višjo fazo, če ima ali je imel potrdilo FI(A) ali IRI(A) za osnovno fazo; (5) pri inštruktorju TRI za helikopterje: (i) izdajo, podaljšanje veljavnosti in obnovo ratingov za tip helikopterjev; (ii) usposabljanje MCC, če ima rating za tip helikopterja z več piloti; (iii) razširitev ratinga IR(H) za enomotorne helikopterje na IR(H) za večmotorne helikopterje; (6) pri inštruktorju TRI za zrakoplove z navpičnim vzletanjem/pristajanjem: (i) izdajo, podaljšanje veljavnosti in obnovo ratingov za tip zrakoplovov z navpičnim vzletanjem/pristajanjem; (ii) usposabljanje MCC. (b) Privilegiji inštruktorja TRI vključujejo privilegije za izvajanje praktičnega ocenjevanja na dokazih temelječega usposabljanja pri operatorju na dokazih temelječega usposabljanja, če inštruktor izpolnjuje zahteve iz Priloge III (del ORO) k Uredbi (EU) št. 965/2012 za standardizacijo inštruktorja na dokazih temelječega usposabljanja pri operatorju takega usposabljanja.“; (k) v točki FCL.905.SFI se doda naslednja točka (e): „(e) Privilegiji inštruktorja SFI vključujejo privilegije za izvajanje praktičnega ocenjevanja na dokazih temelječega usposabljanja pri operatorju na dokazih temelječega usposabljanja, če inštruktor izpolnjuje zahteve iz Priloge III (del ORO) k Uredbi (EU) št. 965/2012 za standardizacijo inštruktorja na dokazih temelječega usposabljanja pri operatorju takega usposabljanja.“; (l) v točki FCL.930.SFI se točka (a) nadomesti z naslednjim: „(a) Tečaj usposabljanja za inštruktorja SFI obsega: (1) vsebino FSTD ustreznega tečaja za rating za tip; (2) ustrezne dele tehničnega usposabljanja in vsebino FSTD programa usposabljanja za letenje v okviru ustreznega tečaja usposabljanja za inštruktorja TRI; (3) 25 ur poučevanja in učenja.“; (m) v točki FCL.1015 se točka (a) nadomesti z naslednjim: „(a) Kandidat za potrdilo izpraševalca opravi tečaj za poenotenje standardov, ki ga zagotovi pristojni organ ali organizacija ATO in odobri pristojni organ.“; (n) v točki FCL.1025(b) se točki 1 in 2 ter uvodni stavek v točki 3 nadomestijo z: „(1) pred potekom veljavnosti potrdila opravijo vsaj šest preizkusov praktične usposobljenosti, preverjanj strokovnosti, ocen usposobljenosti ali faz ocenjevanja na dokazih temelječega usposabljanja v okviru modula na dokazih temelječega usposabljanja iz točke ORO.FC.231 Priloge III (del ORO) k Uredbi (EU) št. 965/2012; (2) v dvanajstih mesecih neposredno pred potekom veljavnosti potrdila opravijo osvežitveni tečaj za izpraševalce, ki ga izvede pristojni organ ali organizacija ATO in odobri pristojni organ; (3) eden od preizkusov praktične usposobljenosti, preverjanj strokovnosti, ocen usposobljenosti ali faz ocenjevanja na dokazih temelječega usposabljanja, izvedenih v skladu s točko (1), se izvede v dvanajstih mesecih neposredno pred potekom veljavnosti potrdila izpraševalca in:“; (o) točka FCL.1010.SFE(a) se spremeni: (i) v točki 1 se točka (ii) nadomesti z naslednjim: „(ii) imajo potrdilo SFI(A) za ustrezni tip letala in“; (ii) v točki 2 se točka (ii) nadomesti z naslednjim: „(ii) imajo potrdilo SFI(A) za ustrezni razred ali tip letala in“; (p) Dodatek 1 se spremeni: (i) točka 1 se nadomesti z naslednjim: „1. LAPL in PPL“; (ii) točke 1.1., 1.2., 1.3. in 1.4. se nadomestijo z naslednjim: „1.1 Za izdajo licence LAPL se imetniku licence LAPL v drugi kategoriji zrakoplovov v celoti prizna izpolnjevanje zahtev za teoretično znanje iz splošnih predmetov iz točke FCL.120(a). 1.2 Za izdajo licence LAPL ali PPL se imetnikom licence PPL, CPL ali ATPL v drugi kategoriji zrakoplovov v celoti prizna izpolnjevanje zahtev za teoretično znanje iz splošnih predmetov iz točke FCL.215(a). Prizna se tudi kandidatom za licenco LAPL ali PPL, ki imajo licenco BPL, izdano v skladu s Prilogo III (del BFCL) k Uredbi (EU) 2018/395, ali licenco SPL, izdano v skladu s Prilogo III (del SFCL) k Izvedbeni uredbi (EU) 2018/1976, razen za predmet „navigacija“. 1.3 Za izdajo licence PPL se imetniku licence LAPL v isti kategoriji zrakoplovov v celoti prizna izpolnjevanje zahtev za teoretično usposabljanje in opravljanje preizkusov teoretičnega znanja. 1.4 Ne glede na točko 1.2 imetnik licence SPS, izdane v skladu s Prilogo III (del SFCL) k Izvedbeni uredbi (EU) 2018/1976, s privilegiji za letenje na letalih TMG za izdajo licence LAPL(A) dokaže ustrezno raven teoretičnega znanja za razred letal z enim batnim motorjem v skladu s točko FCL.135.A(a)(2).“; (iii) točka 4.1 se nadomesti z naslednjim: „4.1 Kandidatom za IR ali BIR, ki so uspešno opravili ustrezne teoretične preizkuse za CPL v isti kategoriji zrakoplovov, se prizna izpolnjevanje zahtev za teoretično znanje iz naslednjih predmetov: — človeške zmogljivosti, — meteorologija, — komuniciranje.“; (q) v oddelku A Dodatka 3 se v točki 9 točka (b) nadomesti z naslednjim: „(b) 70 ur kot PIC, od tega lahko največ 55 ur kot SPIC. Instrumentalno letenje kot SPIC se šteje kot letenje PIC samo do največ 20 ur;“; (r) v oddelku A Dodatka 6 se točka 2 nadomesti z naslednjim: „(2) Kandidati za modularni tečaj za pridobitev IR(A) imajo PPL(A) ali CPL(A). Kandidati za modularno proceduralno instrumentalno letenje, ki nimajo CPL(A), imajo BIR ali potrdilo o opravljenem modulu osnovnega instrumentalnega letenja. ATO zagotovi, da je kandidat za tečaj za pridobitev IR(A) za večmotorna letala, ki nima ratinga za tip ali razred večmotornih letal, pred začetkom tečaja usposabljanja za letenje za pridobitev IR(A) opravil usposabljanje za večmotorna letala v skladu s poddelom H.“; (s) oddelek B Dodatka 9 se spremeni: (i) točka 5 se spremeni: (1) v točki (k) se tabela nadomesti z naslednjim: „(1) (2) (3) (4) (5) Vrsta operacije Tip zrakoplova SP MP SP → MP (začetna) MP → SP (začetna) SP + MP usposabljanje preizkušanje/preverjanje usposabljanje preizkušanje/preverjanje usposabljanje preizkušanje/preverjanje usposabljanje, preizkušanje in preverjanje (letala SE) usposabljanje, preizkušanje in preverjanje (letala ME) letala SE letala ME Prva izdaja Vsi (razen kompleksnih letal SP) deli 1–6 deli 1–6 MCC CRM človeški dejavniki TEM deli 1–7 deli 1–6 MCC CRM človeški dejavniki TEM del 7 deli 1–6 1.6, 4.5, 4.6, 5.2 in, če je primerno, en prilet iz dela 3.B 1.6, del 6 in, če je primerno, en prilet iz dela 3.B Kompleksna letala SP 1–7 1–6 Podaljšanje veljavnosti Vsi n. r. deli1–6 n. r. deli 1–6 n. r. n. r. n. r. n. r. MPO: deli 1–7 (usposabljanje) deli 1–6 (preverjanje) SPO: 1.6, 4.5, 4.6, 5.2 in, če je primerno, en prilet iz dela 3.B MPO: deli 1–7 (usposabljanje) deli 1–6 (preverjanje) SPO: 1.6, del 6 in, če je primerno, en prilet iz dela 3.B Obnova Vsi FCL.740 deli 1–6 FCL.740 deli 1–6 n. r. n. r. n. r. n. r. usposabljanje: FCL.740 preverjanje: kot za podaljšanje veljavnosti usposabljanje: FCL.740 preverjanje: kot za podaljšanje veljavnosti“; (2) v tabeli v točki (l) se vrstica za vajo 7.2.2 nadomesti z naslednjim: „7.2.2 Naslednji vaji v primeru neobičajnega vedenja letala: — vrnitev letala iz položaja z visoko nad horizont dvignjenim nosom pri različnih kotih nagiba in — vrnitev letala iz položaja z nizko pod horizont potisnjenim nosom pri različnih kotih nagiba. P X Za to vajo se letalo ne uporabi“; (t) doda se naslednji Dodatek 10: „Dodatek 10 Podaljšanje veljavnosti in obnova ratingov za tip ter podaljšanje veljavnosti in obnova IR, kadar je združeno s podaljšanjem veljavnosti ali obnovo ratingov za tip – praktično ocenjevanje na dokazih temelječega usposabljanja A– Splošno 1. Podaljšanje veljavnosti in obnova ratingov za tip ter podaljšanje veljavnosti in obnova IR, kadar je združeno s podaljšanjem veljavnosti ali obnovo ratingov za tip v skladu s tem dodatkom, se opravi le pri operatorjih na dokazih temelječega usposabljanja, ki izpolnjujejo vse naslednje pogoje: (a) vzpostavili so program na dokazih temelječega usposabljanja, ki se uporablja za ustrezen rating za tip ali IR v skladu s točko ORO.FC.231 Priloge III (del ORO) k Uredbi (EU) št. 965/2012; (b) imajo vsaj tri leta izkušenj z izvajanjem mešanega programa na dokazih temelječega usposabljanja; (c) organizacija je za vsak rating za tip v okviru programa na dokazih temelječega usposabljanja imenovala upravljavca na dokazih temelječega usposabljanja. Ti upravljavci izpolnjujejo vse naslednje zahteve: (i) za zadevni rating za tip imajo privilegije izpraševalca; (ii) imajo obsežne izkušnje z usposabljanjem kot inštruktorji za zadevni rating za tip; (iii) so oseba, imenovana v skladu s točko ORO.AOC.135(a)(2) Priloge III (del ORO) k Uredbi (EU) št. 965/2012 ali namestnik te osebe. 2. Upravljavec na dokazih temelječega usposabljanja, odgovoren za zadevni rating za tip, zagotovi, da kandidat izpolnjuje vse zahteve glede usposobljenosti, usposabljanja in izkušenj iz te priloge za podaljšanje veljavnosti ali obnovo zadevnega ratinga. 3. Kandidati, ki želijo podaljšati veljavnost ratinga ali ga obnoviti v skladu s tem dodatkom, izpolnjujejo vse naslednje pogoje: (a) vpisani so v program na dokazih temelječega usposabljanja, ki ga zagotovi operator; (b) v primeru podaljšanja veljavnosti ratinga opravijo program na dokazih temelječega usposabljanja, ki ga zagotovi operator, v obdobju veljavnosti zadevnega ratinga; (c) v primeru obnove ratinga upoštevajo postopke, ki jih je razvil operator na dokazih temelječega usposabljanja v skladu s točko ORO.FC.231(a)(5) Priloge III (del ORO) k Uredbi (EU) št. 965/2012. 4. Podaljšanje veljavnosti ali obnova ratinga v skladu s tem dodatkom obsega: (a) stalno praktično ocenjevanje na dokazih temelječega usposabljanja v okviru programa na dokazih temelječega usposabljanja; (b) dokaz sprejemljive ravni uspešnosti pri vseh kompetencah; (c) upravno dejanje podaljšanja veljavnosti ali obnove licence, pri katerem upravljavec na dokazih temelječega usposabljanja, odgovoren za zadevni rating za tip, stori vse naslednje: (1) zagotovi izpolnjevanje zahtev iz točke FCL.1030; (2) ko ravna v skladu s točko FCL.1030(b)(2), odobri licenco kandidata z novim datumom poteka veljavnosti ratinga. Licenco lahko v imenu upravljavca na dokazih temelječega usposabljanja odobri druga oseba, če je upravljavec to osebo pooblastil v ta namen v skladu s postopki, določenimi v programu na dokazih temelječega usposabljanja. B– Izvedba praktičnega ocenjevanja na dokazih temelječega usposabljanja Praktično ocenjevanje na dokazih temelječega usposabljanja se izvede v skladu s programom na dokazih temelječega usposabljanja, ki ga zagotovi operator.